Richard Dawkins

Clinton Richard Dawkins (sündinud 26. märtsil 1941 Nairobis) on Briti etoloog, evolutsioonibioloog ja teaduskirjanik. Ta on olnud Oxfordi Ülikooli teaduse populariseerimise professor (Professor for the Public Understanding of Science at Oxford University). Dawkins on valjuhäälne ateist, ilmalik humanist ja skeptik. Ateistlikku suhtumist on Dawkins välja näidanud varasemates teostes ja artiklites, näiteks 2006. aastal avaldatud menukis "The God Delusion". Viidates Dawkinsi tugevale ateismile, on teda kutsutud ka Darwini rotveileriks. Clinton Richard Dawkins sündis 1941. aastal Keenias Nairobis. Tema isa Clinton John Dawkins oli farmer ja endine sõdur. Dawkinsi vanemad olid pärit jõukast keskklassist. Nad olid mõlemad huvitatud loodusteadustest ning noore Richardi küsimustele vastasid nad teaduslikelt alustelt lähtudes. Dawkinsi sõnul kasvatati teda "tavaliste anglikaani väärtuste järgi". Siiski hakkas ta juba umbes üheksa-aastaselt Jumala olemasolus kahtlema. Hiljem tema usk taastus. Teda veenis teleoloogiline jumalatõestus. Ometi kahtles ta anglikaani kiriku tavades, arvates, et need on pigem absurdsed ja rohkem seotud moraalinormide dikteerimise kui Jumalaga. Tema religioossed eelistused muutusid taas, kui ta oli 16-aastane: ta tundis, et evolutsioon suudab seletada elu keerulisust puhtalt materiaalses mõistes, seega ei olnud disainer (Jumal) tema jaoks enam vajalik. 1967. aastal abiellus ta Marian Stampiga, kuid lahutas temast 1984. aastal. Samal aastal abiellus ta Eve Barhamiga, kellega nad olid samal aastal saanud tütre, Juliet Emma Dawkinsi. Abielu Barhamiga ei kestnud kaua ja 1992. aastal abiellus Dawkins oma töökaaslase tuttava Lalla Wardiga. Vaadetelt on Dawkins neodarvinist.[viide?] Ta leiab, et eluslooduse adaptiivne evolutsioon on üksnes replitseeruvate geenide loodusliku valiku tulemus. Nii tema evolutsioonialaseid kui ka religiooni puudutavaid seisukohti on teravalt kritiseeritud. Üks tema tuntumaid oponente on olnud Stephen Jay Gould.[viide?] 1990 – Michael Faraday auhind 2001 – valiti Londoni Kuningliku Seltsi liikmeks The Selfish Gene (1976, 1989, 2006), eesti keeles "Isekas Geen", tõlkinud Lauri Laanisto, sari "Roheline raamat", Varrak, 2014, 440 lk; ISBN 9789985329986 The Extended Phenotype (1982, 1999) The Blind Watchmaker (1986, 1991, 2006) River out of Eden, 1995, eesti keeles "Jõgi Eedenist", tõlkinud Aivo Lõhmus, sari "Avatud Eesti raamat", Ilmamaa, Tartu 2000, 184 lk; ISBN 9985-878-16-7 Climbing Mount Improbable (1996) Unweaving the Rainbow (1998) A Devil's Chaplain (2003) The Ancestor's Tale (2004) The God Delusion (2006, 2007), eesti keeles "Luul jumalast", tõlkinud Kaia-Leena Lass, Valgus, Tallinn 2011, 392 lk; ISBN 9789985682500 The Greatest Show on Earth: The Evidence for Evolution (2009) The Magic of Reality: How We Know What's Really True (2011) An Appetite for Wonder: The Making of a Scientist (2013) Brief Candle in the Dark: My Life in Science (2015) Nice Guys Finish First (1986) The Blind Watchmaker (1987) Growing Up In The Universe (1991) Atheism: A Rough History of Disbelief (2004) The Atheism Tapes (2004) The God Who Wasn't There (2005) The Root of All Evil? (2006) The Enemies of Reason (2007) The Genius of Charles Darwin (2008) The Purpose of Purpose (2009) Faith School Menace? (2010) Beautiful Minds (April 2012) Sex, Death and the Meaning of Life (2012) The Unbelievers (2013) Richard Dawkinsi auhind BBC News Online, 21.10.2001, "Richard Dawkins: The foibles of faith." Jonathan Miller Richard Dawkins & Richard Denton (director), 2003. The Atheism Tapes: Richard Dawkins. BBC Four television. Mitteametlik ülestähendus. Robin McKie, 2004; "Doctor Zoo." The Guardian. Richard Dawkins Foundation for Reason and Science "Richard Dawkins on the origins of life" (5 osa) YouTube'is (inglise keeles) Hasso Krull "Usk ja teadmine" (Richard Dawkinsi raamatu The God delusion, London 2006, arvustus; H. Krullil on raamatu pealkirja tõlkevasteks "Viirastuslik jumal") – Sirp 3. august 2007, lk 3 Toivo Maimets "Puust ja punaseks" skeptik.ee/Vikerkaar 4-5/2011 (Richard Dawkinsi raamatu "Luul jumalast" eestikeelse tõlke arvustus) Tiit Kändler. Richard Dawkinsi "Luul jumalast" püüab emmata embamatut (Richard Dawkinsi raamatu "Luul jumalast" arvustus) – Eesti Päevaleht 13. mai 2011, lk 13 Juhan Javoiš "Dawkins heitleb jumalaga" (Richard Dawkinsi raamatu "Luul jumalast" arvustus) – Sirp 17. juuni 2011, lk 4–5 Toomas Jürgenstein "Luulude vastuolu" (Richard Dawkinsi raamatu "Luul jumalast" arvustus) – Postimees / AK: arvamus, kultuur, 8. oktoober (veebiversioon 10. oktoober) 2011, lk 10